钦定古今图书集成/明伦汇编/氏族典/第348卷 > 周𫓧
## 钦定古今图书集成/明伦汇编/氏族典/第348卷 > 周𫓧

按《明外史王与龄传》：“周𫓧，字汝威，榆次人。嘉靖五年
进士，授行人，擢御史，巡按陕西，再按山东，特改右春
坊清纪郎，兼翰林院侍读。俺荅将入寇，总督侍郎翟
鹏以闻，𫓧以中枢无筹策，请早为计。帝以为浮词乱
政，责降庐州府知事。旋改国子监丞，擢吏部文选主
事。坐王与龄发严嵩等私属事，贬河间通判。已而吏”
部拟擢南京吏部主事。嵩言“𫓧调官甫四月，不得骤
迁。”帝怒，褫职为民。